Den Vest-Sjællandske Avis, 1838-12-11
Vil man nu end sige, at hverken Kjøbmanden af det ene eller det andet Slags burde befatte sig med Brænderie, men at denne Næringsdrivt udelukkende burde tilhøre Brændeviinsbrænderne, da feiles vistnok meget ved en saadan Paastand. Det er nemlig efter vort Forudskikkede om Handelens Natur heri Byen klart, at Brændeviinsbrænderne ikke kunne udrette det for Bondehandelens Vedligeholdelse og Udvidelse her, som den Brænderie drivende Kjøbmand, thi hine kunne ikke, da de mangle Handelsret, kjøbe alle hans Producter eller stort mere end deres Næringsbrug kræver, da det Mere, som de kunde benytte til Omtuskning i Søkjøbstaden for enkelte til eget Brug behøvende Artikler, saasom Kul, Kommen, Salt og Humle m.v., dog kun vilde udgjøre noget Uvæsentligt; imedens Kjøbmanden, der driver Brænderie tillige, ikke alene er i samme Tilfælde, men kan gaae ulige videre i sit Jndkjøb fra Bonden, idet han kan bruge alle hans Producter og indlade sig paa enhver Tuskhandel med Kjøbmanden i Søstaden, hvilket Brændeviinsbrænderen ikke kan. Tilmed staaer det heller ikke i dennes Magt at holde Bouden til Byen, naar gunstig Handel tilbyder sig for dennes Producter enten ved Kornhandlernes Magasiner eller i Søkjøbstæderne; thi Brændeviinsbrænderne kunne kun tilbyde tillokkende Priser for et enkelt Slags, og endda kun lempet efter hvad de faae derfor i forædlet Tilstand. Dette kan den Brænderie drivende Kjøbmand ogsaa, men han kan dertil, naar kritiske Omstændigheder fordre det, paa Grund af sin dobbelte Stilling, gaae videre med indbydende Priser, da han dog har Gevinst paa Contra handel med Bonden og muligt ogsaa ved Tuskhandel med Søstaden, om han endog brænder uden directe Fordeel deraf. Ved at see hen hertil, vil den mindre og ikke Brænderie drivende Kjøbmand og selv Brændeviinsbrænderne kunne skjønne, at det maa være til deres egen Afhenstore Fordeel, at vi have Brænderie drivende Kjøbmænd, saasom de efter det Udviklede først og fornemmeligst kunne holde Bondesøgningen hertil Byen. Thi Brændeviinsbrænderne vinde derved Afsætning baade directe til Bonden og indirecte gjennem Kjøbmanden, og da det, som det hedder i Ordsproget, naar det regner paa Præsten, drypper paa Degnen, saa faaer ogsaa den mindre Kjøbmand Handel, naar der kommer nogen til den større, hvorhos det staaer enhver Kjøbmand frit for at indrette sig paa forskjellig Maade med sin Handel og undgaae Concurrence med de efter meerbemeldte § 358 Privilegerede, der jo i Almindelighed kun føre den saakaldte grove Handel. Desuden maa det antages, at de mindre Kjøbmænd, som etablere sig uden Brændeviinsbrænderie-Drivt - altsaa efter en mindre Maalestok –, heller ikke kunne have foreskrevet sig noget høit Formaal af deres piinlig lille Detailhandel *), og hvor gjerne vi end ønske Enhver et rigeligt Udkomme, kunne vil derfor ikke skjønne, at man i Faveur af dem skulde beklippe Byens vigtigere Handelstand. Hvem skulde saa holde Bonden med sin Sæd til Byen ved høie Priser, og tog han til Magasinerne **) eller, hvad endnu værre var, til Søstæderne dermed og der indkjøbte sine Fornødenheder. som man vel vilde vide at holde ham til – hvor til vi saa Handel fra Nei lad os, for at forhindre dette og holde Magasinhandelen og Søstæderne Stangen, holde paa Byens vigtigste næringsdrivende Klasse: paa Kjøbmændene med Brænderie, og lad saa siden Speculanterne i Søstæderne og Havnene tage den Profit, som dem naturligt tilkommer, efterat Landmandens Producter i vor Egn have passeret vor ByDe Herrer Repræsentanter have gjort den Regning i deres Forslag til Stænderne, at det ikke kan betale sig at brænde Brændeviin af slet Sæd; den samme Regning gjøre Kjøbmændene med Brænderie ogsaa Men ikke alene disse To regne, det gjør Bonden ogsaa; thi han veed meget godt, at der vanker ringere Priis for slet Sæd nuomstunder, og kommer derfor med velrenset; og skeer det end undtagelsesviis, at ringere Sæd bliver fal budt, som Kjøbmanden i sine Handelsforhold er nødt til at modtage, da veed han ogsaa at skille sig af med den enten til andre Stæder eller til Skippere, som melde sig derom, eller han giver sine Kreaturer den.